# **Referat styremøte i Sortland BK**

27. januar 2025 kl. 1930.

Til stede: Olav Ellingsen, Tommy Elde, Audun Aanes Stranda, Kristian B. Ellingsen og Brynjar Berntsen.

Sted: Parkvein 6 A

Tid: kl 1930 – 2200.

**SAK 1/25: Valg av ny leder:**

Nuværende leder har for lenge siden gitt beskjed om at han ikke tar gjenvalg.

Valgkomiteen har vært i «arbeid» fra tidlig i høst, men har ikke lyktes i å få noen til å påta seg dette verv.

På styremøte i kveld har vi fått en person til å ta denne oppgaven.

Uten å nevne navn er dette en person i det sittende styre, Navn vil bli framlagt på årsmøte. Styret er svært tilfreds med at vedkommende har takket ja til ledervervet.

**VEDTAK: *Et enstemmig styre støtter forslaget.***

**SAK 2/25: Vedtekter:**

I klubbens vedtekter har vi en setning som må forandres. Det gjelder § 1-5

Årsmøte, hvor det står: ***ordinært årsmøte skal holdes hvert år-fortrinnsvis -innen utgangen av mai…….***

Dette må forandres til: ***ordinært årsmøte skal holdes hvert år innen utgangen av februar……***

Kapittel 2 – særlige bestemmelser for SBK siste setning. Bestemmelsene under dette kapittel må godkjennes av Forbundsstyret.

**VEDTAK: *Endring av våre vedtekter framlegges for årsmøte til godkjenning og sendes deretter til NBF for godkjenning.***

**Enstemmig.**

( Våre vedtekter er lagt ut på klubbens hjemmeside)

**SAK 3/25: Økonomi v/Tommy:**

Han kunne framlegge et regnskap som – stort sett – er ferdig.

Det viser seg at vi også i 2024 greide å drive med overskudd. Det er avsatt penger til Jubileumsfesten 15.februar. Det er også avsatt penger til framtidig innkjøp av ny dubleringsmaskin.

**VEDTAK: *Styret var enstemmig i de føringer og disposisjoner som regnskapsfører framla.***

**Sak 4/25: Info om Jubileumsfest og spilling v/Tommy:**

Hva angår opplegget rundt selve festen, så kunne han ikke si annet enn at dette kommer til å bli gøy. Han er ikke helt orientert hva festkomiteen har for planer, men når Lena, Lisbeth og Sylvi står for regien, så har vi store forhåpninger om en festlig markering av klubbens 80 års jubileum.

Middag serveres på restaurant Sult – Sortland Thon Hotel.

Ca. 50 personer er – per nå - påmeldt til festen.

Hva angår spillingen, så kunne han opplyse at det er over 30 deltakere til selve spillingen. Dette vil medføre at det vil bli trangt i 2.etg. på Kvitbrygga, men annet lokale kan bli vanskelig å skaffe til dette arrangement.

**SAK 5/25: Klubbens hjemmeside.**

Da innkalling til styremøte ble utsendt var ikke klubbens hjemmeside «oppe og gikk». Når er imidlertid denne lagt ut i flott format – og vi kan glede oss over at det endelig er blitt en god løsning på et «langdrygt» problem.

Lisbeth har gjort en kjempejobb hva angår hjemmesida vår.

**SAK 6/25: Saker til årsmøte:**

Vi har mottatt ett forslag fra Robert Lehn som går på avvikling av klubbkveldene.

Styret har ingen forslag til behandling, men vi har gjort oss opp en mening hva angår det innkomne forslag.

Siste frist for innmelding av forslag er tirsdag den 4. februar.

**VEDTAK: Tatt til etterretning.**

**SAK 7/25: Gjennomføring av årsmøte:**

Man ble enig om de forskjellige «roller» styret har under gjennomføringen.

I og med at hjemmesida er kommet «på lufta» så har vi til hensikt å legge ut både årsmeldinga og terminlista i god tid før årsmøte. Medlemmene kan da være kjent med innholdet i årsberetninga før møte starter. Det vil også bli lagt ut noen eksemplarer i spillelokalet før vi begynner.

Fullstendig regnskap vil bli framlagt før årsmøte starter.

Årsmøte starter presis klokken 1800. Spillingen begynner kl. 1830.

**VEDTAK: *Enstemmig.***

**SAK 8/25: Terminlista:**

Terminlista for sesonger ble framlagt – og går fram til 24. mars 2026.

Denne legges også ut på hjemmesida til klubben.

**VEDTAK: *Styret framlegger forslag til terminlist til årsmøte - og ber om at den godkjennes***

**Enstemmig.**

**Sak 9/25: Tildeling gaver ved runde år:**

Vi har tidligere vedtatt å gi gaver ved 50-60-70-80-90.

Det ble fremmet forslag om at dette endres til: 50 – 60 – 70 – 75 – 80 – 85 – 90.

**VEDTAK: *Enstemmig.***

Sortland, den 27. januar 2025.

Brynjar Berntsen.

Ref.